Nach e chli tourismus (altstadt - gamla stan) simmer dänn ernschthaft id halle und händ mal de chli final glueget. Hät also nöd würkli vil lüüt gha, d'halle isch halbe leer gsii. Aber isch trotzdem schön gsii händ d'Franzose gunne   Und dänn, am 4i isch dänn de gross final gsii zwüsched Norwege  und Russland. Und es isch praktisch es heimspiel gsii fürd norwegerinne. Mer händ nume ein chliine russe-block gseh, alles ander isch rot gsii. Isch dämentsprechend au cooli stimmig gsii. Aber au da isch d'halle lang nanig uusverchauft gsii (was nanig heisst dases wänig lüüt gha hett). Es isch au da wider emal extrem di nordisch glasseheit ufgfalle. Agfange bide "kei gepäckkontrolle" am iigang über es nöd-gedränge under de tribühne etc etc. Richtig aagnähm.